32001D0622
L 216/26
JURNALUL OFÍCIAL AL UNIUNII EUROPENE
DECIZIA COMISIEI
din 27 iulie 2001
de modificare a Deciziilor 92/160/CEE și 97/10/CE privind regionalizarea Africii de Sud și de abrogare a Deciziei 1999/334/CEE privind măsurile de protecție cu privire la caii înregistrați originari din Africa de Sud
[notificată cu numărul C(2001) 2367]
(Text cu relevanță pentru SEE)
(2001/622/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 90/426/CEE a Consiliului din 26 iunie 1990 privind condițiile de inspecție veterinară care reglementează circulația și importul de ecvidee din țări terțe (1), astfel cum a fost modificată ultima dată prin Decizia 2001/298/CE (2) a Comisiei, în special articolul 13 alineatul (2) litera (a),
având în vedere Directiva 91/496/CEE a Consiliului din 15 iulie 1991 de stabilire a principiilor care reglementează organizarea controalelor veterinare pentru animalele sunt introduse în Comunitate din țări terțe și de modificare a Directivelor 89/662/CEE, 90/425/CEE și 90/675/CEE (3), astfel cum a fost modificată ultima dată prin Directiva 96/43/CE (4), în special articolul 18,
întrucât:
(1)
Decizia 92/160/CEE a Comisiei (5), astfel cum a fost modificată ultima dată prin Decizia 2000/619/CE (6), instituie regionalizarea anumitor țări terțe în ceea ce privește importul de ecvidee.
(2)
Condițiile de sănătate animală pentru importul de cai înregistrați din Africa de Sud au fost stabilite de Decizia 97/10/CE a Comisiei (7), care a instituit și regionalizarea Africii de Sud.
(3)
În urma notificării unor focare de pestă cabalină africană în provincia vestică Cape din Africa de Sud în mai 1999, Comisia adoptă Decizia 1999/334/CE din 7 mai 1999 de stabilire a unor măsuri de protecție cu privire la caii înregistrați originari din Africa de Sud (8).
(4)
Africa de Sud nu a înregistrat, de mai mult de doi ani, cazuri de pestă cabalină africană în zona metropolitană indemnă de pestă cabalină africană Cape Town sau în zona de supraveghere din jurul zonei indemne.
(5)
Autoritățile competente din Africa de Sud au furnizat Comisiei un raport final complet privind izbucnirea pestei cabaline africane în 1999 și măsurile adoptate până în prezent. Constatările principale din acest raport au fost prezentate și în cadrul întâlnirii anuale a laboratoarelor naționale de referință pentru pesta cabalină africană, desfășurată la Algete, Spania, în noiembrie 2000.
(6)
Cu toate acestea, autoritățile competente din Africa de Sud au solicitat modificarea regionalizării în acord cu legislația comunitară și cu standardele Oficiului Internațional pentru Epizootii (OIE).
(7)
În vederea autorizării importurilor de cai înregistrați din Africa de Sud este necesară adaptarea regionalizării pentru importurile de ecvidee prin modificarea anexei la Decizia 92/160/CEE, modificarea granițelor zonelor de supraveghere și de protecție descrise în anexa la Decizia 97/10/CE și abrogarea Deciziei 1999/334/CE.
(8)
Măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Trimiterea la Africa de Sud din anexa la Decizia 92/160/CEE se înlocuiește cu următorul text:
„Africa de Sud (3)
Zona metropolitană Cape Town delimitată după cum urmează:
Limita de nord:
Blaauwberg Road (M14);
Limita de est:
Koeberg Road (M14), Plattekloof Road (M14), N7 Highway, N1 Highway și M5 Highway;
Limita de sud:
Ottery Road, Prince George's Drive, Wetton Road, Riverstone Road, Tennant Road, Newlands Drive, Paradise Road, Union Drive, Rhodes Drive până la Newslands Forestry station și de-a lungul Echo Gorge din Table Mountain până la Camps Bay;
Limita de vest:
Linia de coastă de la Camps Bay până la Blaauwberg Road.”
Articolul 2
Anexa I la Decizia 97/10/CE se modifică după cum urmează:
1.
Punctul 2 privind regionalizarea se înlocuiește cu textul din anexa la prezenta decizie.
2.
Al doilea paragraf de la punctul 3.1 se înlocuiește cu următorul text:
„Cu toate acestea, prin derogare, directorul pentru sănătate animală din Ministerul Agriculturii din Africa de Sud poate autoriza vaccinarea cu un vaccin PCA polivalent înregistrat, utilizat conform indicațiilor producătorului vaccinului, exclusiv de către un medic veterinar sau de către un tehnician autorizat în domeniul sănătății animale angajat oficial de guvern, a cailor care vor părăsi zona indemnă sau zona de supraveghere dincolo de perimetrul zonei de supraveghere, cu dispoziția ca aceștia să nu poată părăsi exploatația până la plecarea către o destinație din afara zonei indemne și a zonei de supraveghere, iar vaccinarea ar trebui menționată în pașaport.”
3.
Punctul 3.2. se înlocuiește cu următorul text:
„În cazul în care vaccinarea cailor înregistrați împotriva PCA se efectuează într-o zonă din afara zonei indemne și a zonei de supraveghere, aceasta ar trebui efectuată de către un medic veterinar sau de către un tehnician autorizat în domeniul sănătății animale angajat oficial de Guvern, prin folosirea unui vaccin PCA polivalent înregistrat, utilizat conform indicațiilor producătorului vaccinului, iar vaccinarea ar trebui menționată în pașaport.”
Articolul 3
Decizia 1999/334/CE se abrogă.
Articolul 4
Prezenta decizie se adresează statelor membre.
Adoptată la Bruxelles, 27 iulie 2001.